CELEX: 32007D0012
Language: sl
Date: 2006-12-20 00:00:00
Title: Odločba Komisije z dne 20. decembra 2006 o spremembi Odločbe 2005/363/ES o ukrepih za zdravstveno varstvo živali pred afriško prašičjo kugo na Sardiniji, Italija (notificirano pod dokumentarno številko C(2006) 6729)   (Besedilo velja za EGP)

12.1.2007   
            
            
               SL
            
            
               Uradni list Evropske unije
            
            
               L 7/21
            
         
      ODLOČBA KOMISIJE
   
   z dne 20. decembra 2006
   o spremembi Odločbe 2005/363/ES o ukrepih za zdravstveno varstvo živali pred afriško prašičjo kugo na Sardiniji, Italija
   (notificirano pod dokumentarno številko C(2006) 6729)
   (Besedilo velja za EGP)
   (2007/12/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) in zlasti člena 10(4) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in zlasti člena 4(3) Direktive,
   ob upoštevanju naslednjega:
   
               (1)
            
            
               Odločba Komisije 2005/363/ES z dne 2. maja 2005 o ukrepih za zdravstveno varstvo živali pred afriško prašičjo kugo na Sardiniji, Italija (4), je bila sprejeta zaradi prisotnosti afriške prašičje kuge v provinci Nuoro in dela province Sassari na Sardiniji.
            
         
               (2)
            
            
               Italija je Komisijo obvestila o rezultatih načrta za izkoreninjenje afriške prašičje kuge pri divjih prašičih na Sardiniji, ki je bil odobren z Odločbo Komisije 2005/362/ES (5), ter ugodnem razvoju v zvezi z navedeno boleznijo na ozemlju Sardinije.
            
         
               (3)
            
            
               Iz območij Sardinije, navedenih v točki (b)(i) člena 5(2) Odločbe 2005/363/ES, ki so izvzeta iz odstopanja, predvidenega v tem členu, ki italijanskim organom dovoljuje odpošiljanje prašičjega mesa pod določenimi pogoji, je zato treba črtati provinco Orestano ter nekatere občine v provincah Sassari in Nuoro.
            
         
               (4)
            
            
               Odločbo 2005/363/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga I k Odločbi 2005/363/ES se nadomesti z besedilom v Prilogi.
   Člen 2
   Ta odločba je naslovljena na države članice.
   
      V Bruslju, 20. decembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 395, 30.12.1989, str. 13. Direktiva, kakor je bila nazadnje spremenjena z Direktivo 2004/41/ES Evropskega parlamenta in Sveta (UL L 157, 30.4.2004, str. 33).
   
      (2)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (3)  UL L 18, 23.1.2003, str. 11.
   
      (4)  UL L 118, 5.5.2005, str. 39. Odločba, kakor je bila nazadnje spremenjena z Odločbo 2005/494/ES (UL L 182, 13.7.2005, str. 26).
   
      (5)  UL L 118, 5.5.2005, str. 37.
   
      PRILOGA
      
         
            „PRILOGA I
            Območja Sardinije, navedena v točki (b)(i) člena 5(2):
            
                        (a)
                     
                     
                        v provinci Nuoro: ozemlja občin Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai in Villagrande Strisaili;
                     
                  
                        (b)
                     
                     
                        v provinci Sassari: ozemlja občin Ala' dei Sardi, Anela, Budduso', Bultei, Nughedu di San Nicolo' in Pattada.“